༩བོད་སྐད་ཡིག་མི་ཤེས་པའི་བོད་རིགས་ལ་རོགས་རམ་བྱས་ཏེ་ཁོང་ཚོར་བོད་སྐད་ཡིག་སྦྱོང་བའི་་མཐུན་རྐྱེན་དང་སེམས་ཤུགས་སྤེལ་དགོས་པ་མ་ཟད།རང་གི་ས་གནས་ཀྱི་རྒྱ་རིགས་དང་མི་རིགས་གཞན་ལའང་བོད་སྐད་ཡིག་སྦྱངས་ན་ཆབ་སྲིད་དང་དཔལ་འབྱོར་གྱི་མདུན་ལམ་ཡོད་པའི་སྐོར་ཁྲིམས་ལུགས་ཀྱི་ལུང་དྲངས་ནས་གསལ་བཤད་བྱས་ཏེ་བོད་སྐད་ཡིག་ཤེས་མཁན་གྱི་དཔུང་སྡེ་ཇེ་མང་དུ་གཏོང་དགོས།མི་རིགས་ས་གནས་རང་སྐྱོང་གི་ཁྲིམས་ཀྱི་དོན་ཚན་༤༩པ་ཡི་ནང་དུ་རྒྱ་རིགས་ལས་བྱེད་པས་བོད་སྐད་ཡིག་ཤེས་ན་དེ་ལ་ངེས་པར་དུ་གཏང་རག་སྤྲོད་དགོས་པ་དང་།རྒྱ་རིགས་ལས་བྱེད་པས་རང་སྐྱོང་ས་ཁུལ་གྱི་སྐད་ཡིག་སློབ་སྦྱོང་བྱེད་དགོས་པའི་གཏན་འཁེལ་སོགས་དངོས་སུ་ལག་བསྟར་བྱེད་པར་བོད་རིགས་མི་མང་གིས་སྟངས་འཛིན་དང་སྐུལ་འདེད་བྱེད་པ།